Dhoni
అరుదైన రికార్డుకు చేరువలో ఆగిపోయిన ధోనీ
న్యూఢిల్లీ: విశాఖపట్నంలోని ఎసిఎ-విడిసిఎ రాజశేఖర్‌రెడ్డి స్టేడియం వేదికగా శనివారం అయిదవ వన్డేలో టీమిండియా పరమిత ఓవర్ల కెప్టెన్‌ ధోని అరుదైన మైలురాయిని చేరుకునే అవకాశాన్ని తృటిలో కోల్పోయాడు.కాగా ఈ మ్యాచ్‌కు ముందు స్వదేశంలోఆడిన వన్డేలలో నాలుగు వేల పరుగులు చేరుకునేందుకు గాను 56 పరుగుల దూరంలో నిలిచిన ధోని ఆ ఘనతను అందుకునే క్రమంలో ఔటయ్యాడు. విశాఖపట్నం వేదికగా జరుగుతున్న వన్డే మ్యాచ్‌లో ధోనీ 41 పరుగుల వ్యక్తిగత స్కోరు వద్ద పెవిలియన్‌కు చేరాడు.జట్టు స్కోరు 190 పరుగులు వద్ద 38వ ఓవర్‌ మూడవ బంతికి సాంట్నర్‌ బౌలింగ్‌లో ఎల్బీడబ్ల్యూగా వెనుదిరిగాడు.59 బంతులను ఎదుర్కొన్న ధోనీ 4 బౌండరీలు,1 సిక్సర్‌తో 41 పరుగులు చేశాడు.కోహ్లీ హాఫ్‌ సెంచరీ చేసిన తరువాత బంతికే ధోనీ ఔటయ్యాడు.అలా కాకుండా ఈ మ్యాచ్‌లో ధోనీ మరో 15 పరుగులు చేసి ఉంటే స్వదేశంలో వన్డేల్లో నాలుగు వేల పరుగులు సాధించిన రెండవ ఆటగాడిగా రికార్డు సృష్టించే వాడు.కాగా సచిన్‌ 6976 పరుగులతో స్వదేశంలో ఎక్కువ వన్డే పరుగులు చేసిన ఆటగాళ్లలో మొదటి స్థానంలో ఉన్నాడు. ఇంకో విశేషమేమిటంటే ఈ మ్యాచ్‌తో 199 వన్డేలకి కెప్టెన్సీ వహించిన అరుదైన ఘనతను ధోనీ అందుకున్నాడు.ఈ మ్యాచ్‌లో ధోనీ ఇంకో సిక్స్‌ బాది భారత్‌ తరపున వన్డేల్లో ఎక్కువ సిక్సర్లు 196 రికార్డుని మరింత మెరుగుపర్చుకున్నాడు.